
KĖDAINIŲ RAJONO SAVIVALDYBĖS TARYBA

SPRENDIMAS
DĖL LEIDIMO VIEŠAJAI ĮSTAIGAI KĖDAINIŲ LIGONINEI 
NUOMOTI PATALPAS

2022 m. lapkričio 25 d. Nr. TS-319
Kėdainiai

           Vadovaudamasi Lietuvos Respublikos vietos savivaldos įstatymo 6 straipsnio 3 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsniu ir atsižvelgdama į Kėdainių rajono savivaldybei nuosavybės teise priklausančio ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašą, patvirtintą Kėdainių rajono savivaldybės tarybos 2019 m. spalio 25 d. sprendimu Nr. TS-239 „Dėl Kėdainių rajono savivaldybei nuosavybės teise priklausančio ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašo patvirtinimo“, bei viešosios įstaigos Kėdainių ligoninės 2022 m. lapkričio 14 d. raštą Nr. D4-288 „Dėl patalpų nuomos“, Kėdainių rajono savivaldybės taryba n u s p r e n d ž i a:
          1. Leisti viešajai įstaigai Kėdainių ligoninei 10 metų išnuomoti Kėdainių rajono savivaldybei nuosavybės teise priklausančias šiuo metu viešosios įstaigos Kėdainių ligoninės patikėjimo teise pagal turto patikėjimo sutartis valdomas 274,07 kv. m bendro ploto patalpas (indeksai 2-1, 2-2, ½ 2-3, ½ 2-7, 2-9–2-17) pastate, plane pažymėtame 20D2p, unikalus numeris 5396-6000-7206, esančias Kėdainių m., Budrio g. 5, ir nustatyti pradinę 1 kv. m nuomos kainą – 10,00 Eur per mėn.
          2. Pavesti viešajai įstaigai Kėdainių ligoninei organizuoti viešą nuomos konkursą ir pasirašyti 1 punkte nurodyto turto nuomos sutartį, perdavimo–priėmimo aktą ir informaciją apie sudarytą nuomos sutartį skelbti savivaldybės interneto svetainėje ne vėliau kaip per tris mėnesius nuo sutarties sudarymo dienos.
          Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.



Savivaldybės meras					                Valentinas Tamulis				                  

